
Martfű Városi Szabadidős Kör
5435 Martfű, Mártírok útja 1.
Telefon:
 451-441,  +36 30/356-0785
E-mail: 
martfuvarosiszabadidoskor@gmail.com
   Web: martfuszabadidoskor.pe.hu
Weblap: 
http://martfuszabadidoskor.pe.hu
)Kedves Olvasó!
Engedje meg, hogy bemutassam néhány mondatban a Martfű Városi Szabadidős Kör múltját, tevékenységét.
Civilszervezetünk 1990. november 12-én alakult Szőke Ferenc kezdeményezésére. A kezdetek óta sportrendezvényeket és labdarúgó bajnokságokat, szellemi és ügyességi vetélkedőket szervezünk évről-évre a város lakóinak.
Fő tevékenységi köreink közé tartozik Martfű város lakóinak kulturális, sport és szabadidős programok szervezése, valamint az évente megrendezett megyei szintű, 12 órás kulturális vetélkedő lebonyolítása. 
Széleskörű közösségi tevékenységet folytatunk a városlakók színvonalas sport és szabadidős tevékenységeinek  szervezésével. 
Az évek során számos gyermeket szórakoztattunk játékainkkal, amelyek időközben elhasználódtak, így  arra az elhatározásra jutottunk, hogy egy kis támogatás segítségével felújítjuk játékainkat. Tervünket  a „Heineken Martfűért” program pályázat keretein belül a Heineken Hungária Sörgyárak Zrt. támogatta 1.500.000 forinttal,  az általuk kiírt internetes szavazáson elnyerve  programunkkal az itt élők  tetszését. 
A pályázatnak köszönhetően  új játékokat tudtunk vásárolni, melyeket évente több helyszínen, több alkalommal bocsájtunk a családok és gyerekek rendelkezésére, és nagy sikerrel vezetjük le szabadidős programjainkat.
[bookmark: _GoBack] Amennyiben gyermeke, ismerőse vagy Ön kedvet érez arra, hogy tagja legyen egy nagyszerű csapatnak, akkor vegye fel velünk a kapcsolatot a fent említett címen.
Üdvözlettel: Martfű Városi Szabadidős Kör

